আওয়ামী আমলে রিমান্ড নামক আইনি খড়গ বিরোধী দলের নেতাকর্মীদের ওপর দেদার চলছে। জজ সাহেবরা সরকার পক্ষের মামলা আমলে নিয়ে রিমান্ড মঞ্জুর করার পর আসামির কী বেহাল দশা বা তার ভাগ্যাকাশে কী ঘটে তার খবর কি কোনদিন শুনেছেন বা উপলব্ধি করেছেন? ফৌজদারি আইনে যতটুকু জেনেছি কোন বাদির আবেদনের পরিপ্রেক্ষিতে বিবাদির কাছে কোন স্পর্শকাতর বা গুরুত্বপূর্ণ তথ্য জানার নিমিত্তে রিমান্ডে নেয়া হয়। কিন্তু রিমান্ডে নিয়ে জিজ্ঞাসাবাদের নামে নির্মম নির্যাতনের মাধ্যমে পঙ্গু অথবা অকেজো করে দেয়ার অভিযোগ উঠেছে এখন অহরহ। রিমান্ডে নিয়ে পরিবার অথবা স্বজনদের কাছ থেকে অর্থ হাতিয়ে নেয়ার বিষয়ও অভিযোগ উঠেছে। তবে ভুক্তভোগী বা অভিযুক্ত ব্যক্তি কেবল বলতে পারেন তার সাথে কী ব্যবহার করা হয়েছে অথবা দায়িত্বশীল অভিযুক্ত ব্যক্তি কী অর্থ গ্রহণ করেছেন।